A BIZOTTSÁG 2154/98/EK RENDELETE

(1998. október 7.)

a sertéshúsra vonatkozó, a 3665/87/EGK, 3719/88/EGK és 1370/95/EK rendelettől eltérő különleges intézkedések megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3290/94/EK rendelettel1 módosított, a sertéshús piacának közös szervezéséről szóló, 1975. október 29-i 2759/75/EGK tanácsi rendeletre2 és különösen annak 13. cikke (12) bekezdésére és 22. cikke második bekezdésére,

mivel a legutóbb a 2026/83/EGK rendelettel3 módosított 565/80/EGK tanácsi rendelet4 a mezőgazdasági termékek tekintetében általános szabályokat állapít meg az export-visszatérítések előzetes kifizetésére;

mivel a legutóbb a 604/98/EK rendelettel5 módosított 3665/87/EGK bizottsági rendelet6 közös részletes szabályokat állapít meg mezőgazdasági termékek export-visszatérítési rendszerének alkalmazására;

mivel a legutóbb az 1044/98/EK rendelettel7 módosított 3719/88/EGK bizottsági rendelet8 közös részletes szabályokat állapít meg mezőgazdasági termékekre vonatkozó behozatali és kiviteli engedélyek, valamint előzetes rögzítési igazolások bizonyítványok rendszerének alkalmazására;

mivel a legutóbb az 1719/98/EK rendelettel9 módosított 1370/95/EK bizottsági rendelet10 részletes szabályokat állapít meg a kiviteli engedélyek rendszerének a sertéshús ágazatban történő megvalósítására;

mivel az 1998. augusztusának második fele óta az oroszországi piacon uralkodó problémák komoly mértékben károsították az exportőrök gazdasági érdekeit, és mivel az így kialakult helyzet kedvezőtlenül befolyásolta az 565/80/EGK, a 3665/87/EGK és a 3719/88/EGK rendeletekben meghatározott exportlehetőségeket;

mivel ezzel összhangban ezeket a káros következményeket különleges intézkedések elfogadásával és a visszatérítésekre vonatkozó rendeletekben megállapított egyes időtartamok meghosszabbításával korlátozni kell, miáltal azok az exportműveletek, melyeket a fent említett körülmények miatt nem fejeztek be, rendezhetővé válnak;

mivel az eltérések kedvezményezettjei kizárólag azok a piaci szereplők lehetnek, akik bizonyítani tudják, különösen a legutóbb a 3235/94/EK rendelettel11 módosított 4045/89/EGK tanácsi rendelet12 1. cikke (2) bekezdésében említett dokumentumok alapján, hogy az engedélyeket Oroszországba történő kivitel szándékával kérelmezték;

mivel a fejlemények fényében ezt a rendeletet azonnal hatályba kell léptetni;

mivel az ebben a rendeletben előírt intézkedések összhangban vannak a Sertéshúspiaci Irányítóbizottság véleményével,

ELFOGADTA EZT A RENDELETET:

1. cikk

(1) Ez a rendelet azokra a 2759/75/EGK tanácsi rendelet 1. cikke (1) bekezdésében felsorolt termékekre vonatkozik, amelyek tekintetében kiviteli engedélyt bocsátottak ki.

(2) Ezt a rendeletet kizárólag akkor lehet alkalmazni, ha a piaci szereplő a kibocsátó szerv részére hitelt érdemlően bizonyítani tudja, hogy az engedélyt Oroszországba történő kivitel céljából kérelmezte.

A kibocsátó szerv különösen a 4045/89/EGK tanácsi rendelet 1. cikkének (2) bekezdésében említett dokumentumok alapján mérlegel.

2. cikk

A 1370/95/EK bizottsági rendelet alapján kibocsátott, valamint 1998. augusztus 29. előtt kérelmezett kiviteli engedélyek érvényességét az engedély birtokosának kérelmére 60 nappal meg kell hosszabbítani, kivéve, ha azok érvényessége 1998. augusztus 1. előtt lejárt.

3. cikk

Az exportőr kérelme alapján, valamint azoknak a termékeknek a tekintetében, amelyek kiviteli vámalakiságait 1998. augusztus 29. előtt befejezték, vagy amelyekre ez előtt az időpont előtt az 565/80/EGK rendelet 4. és 5. cikkében említett intézkedéseket alkalmazták, a 3719/88/EGK rendelet 30. cikke (1) bekezdése b) pontjának i) alpontjában, valamint a 3665/87/EGK rendelet 4. cikke (1) bekezdésében és 32. cikke (1) bekezdésében említett 60 napos határidőt 150 napra kell növelni.

4. cikk

A tagállamok minden csütörtökön értesítik a Bizottságot a megelőző hét során a fenti 2. és 3. cikkben említett intézkedések által érintett termékek mennyiségeiről.

5. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. október 7-én.

a Bizottság részéről

Franz FISCHLER

a Bizottság tagja

1 HL L 349., 1994.12.31., 105. o.

2 HL L 282., 1975.11.1., 1. o.

3 HL L 199., 1983.7.22., 12. o.

4 HL L 62., 1980.3.7., 5. o.

5 HL L 80., 1998.3.18., 19. o.

6 HL L 351., 1987.12.14., 1. o.

7 HL L 149., 1998.5.20., 11. o.

8 HL L 331., 1998.12.2., 1. o.

9 HL L 215., 1998.8.1., 58. o.

10 HL L 133., 1995.6.17., 9. o.

11 HL L 338., 1994.12.28., 16. o.

12 HL L 388., 1989.12.30., 18. o.